Ion. — Ephesos — Kat.1c — frühhellenistisch? — JÖAI 59,1989,183/4, Nr. 17
Region: Asia Minor — Ionia

εδοξεν τωι δημωι μεγαλλης περιστρατου ειπεν επειδη μηνοκριτος αρτεμιδωρου μαγνης ευνους και προθυμος ων διατελει περι τον δημον τον εφεσιων και ιδιαι τωμ πολιτων τοις εντυγχανουσι χρησιμος γινεται καθοτι αν αυτομ παρακαλωσι δεδοχθαι τωι δημωι επαινεσαι μηνοκριτον αρετης ενεκε και ευνοιας ην εχων διατελει προς τημ πολιν και στεφανωσαι αυτογ χρυσεωι στεφανωι και αναγγειλαι τοις διονυσιοις εν τωι θεατρωι τον αγωνοθετην δεδοσθαι δε και πολιτειαν αυτωι και εκγονοις εφ ισηι και ομοιηι καθαπερ και τοις αλλοις ευεργεταις και προεδριαν εμ πασι τοις αγωσι οις η πολις αγει ειναι δ αυτωι και εισπλουγ και εκπλουν ασυλει και ασπονδει και εμ πολεμωι και εν ειρηνηι και εφοδον επι την βουληγ και τον δημον μετα τα ιερα και τα βασιλεια πρωτωι επικληρωσαι δ αυτον και εις φυληγ και χιλιαστυν τους εσσηνας αναγραψαι δε τοδε το ψηφισμα τους [ν]εωποιας εις το ιερον της αρτεμ[ιδος. ελαχε φυλην τηιος χιλιαστυ]ν ηγητορειος.